Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā  |  MK noteikumi Nr. 104
1. pielikums
Iepirkuma identifikācijas Nr. ID-KLKC-044/2026
TEHNISKĀ SPECIFIKĀCIJA
projektēšanas uzdevums, būvdarbu apjoms un autoruzraudzība
Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā
(Ēkas 2. un 3. stāva pārbūve – būvprojekta 2. un 3. kārta)
1. VISPĀRĪGĀ INFORMĀCIJA
	Objekts
	Ēka Skolas ielā 15, Rīgā, LV-1010 – 2. un 3. stāvs

	Būves kadastra apzīmējums
	0100 020 0062 002

	Pasūtītājs un būvniecības ierosinātājs
	BIEDRĪBA "KAŅEPES LAIKMETĪGĀS KULTŪRAS CENTRS", reģ. Nr. 40008229307. Būvprojekts un tiesības uz būvniecību ēkas 2. un 3. stāvā iegādātas no SIA "Kultūras centrs" ar 29.09.2025. pirkuma līgumu; Pasūtītājs ir būvniecības ierosinātājs BIS

	Tiesības uz telpām
	Pasūtītājs no 01.01.2026. nomā ēkas 2. un 3. stāvu no ēkas īpašnieka – studentu korporācijas "Fraternitas Lettica" filistru biedrības (reģ. Nr. 40008004496). Pagrabstāvu un 1. stāvu nomā SIA "Kultūras centrs"

	Finansējums
	ERAF projekta Nr. 4.3.2.0/1/25/A/044 "KKC – kopienu kultūras centra attīstība sociālajai saliedētībai"

	Iepirkuma priekšmets
	Projektēšanas pakalpojumi un būvdarbu veikšana Ēkas pārbūvei Skolas ielā 15, Rīgā – ēkas 2. un 3. stāva pārbūve (būvprojekta 2. un 3. kārta) līdz pieņemšanai ekspluatācijā

	Līguma izpildes termiņš
	Objekta pieņemšana ekspluatācijā līdz 2027. gada 30. jūlijam


Ēkas raksturojums
	Būves grupa
	2. grupa (MK 19.08.2014. noteikumi Nr. 500 "Vispārīgie būvnoteikumi")

	Ugunsnoturības pakāpe
	U3

	Stāvu skaits
	3 virszemes stāvi un pagrabs

	Būves klasifikācijas kods
	1261 (1. stāvs – 1211; 2. stāvs – 1261 plašizklaides pasākumu telpu grupa; 3. stāvs – 1220 biroja telpu grupa)

	Platība
	Kopējā platība – 746,53 m²

	Konstrukcijas
	Ķieģeļu mūris un koka karkass; pārsegumi – metāla un koka sijas; koka spāru jumts ar skārda segumu

	Kultūrvēsturiskais statuss
	Ēka atrodas valsts nozīmes pilsētbūvniecības pieminekļa "Rīgas pilsētas vēsturiskais centrs" (Nr. 7442) un UNESCO Pasaules mantojuma vietas "Rīgas vēsturiskais centrs" (Nr. 852) teritorijā


2. ESOŠĀ SITUĀCIJA UN BŪVNIECĪBAS LIETA
2.1.	Būvatļauja Nr. BV-19-557-abv/V (01.07.2019.) būvniecības iecerei "Ēkas konstruktīvās noturības atjaunošana un daļas pārbūve". Būvniecības ierosinātājs BIS – Pasūtītājs. BIS lietas Nr. BIS-BL-707494-95056.
2.2.	Būvprojekta vēsture:
	Dokuments
	Saturs

	2019 / 2020
	Būvprojekts "Ēkas konstruktīvās noturības atjaunošana un daļas pārbūve" (saskaņots Rīgas pilsētas būvvaldē 2020. gadā)

	Izmaiņas Nr. 1 (2021)
	Būvprojekta izmaiņas, t.sk. ugunsdrošais tambūrs pagraba līmenī

	Izmaiņas Nr. 2 (2023)
	Pagalma spārna jumta plaknes; pagalma spārna kāpnes kā evakuācijas ceļš (LBN 201-15); klasifikācijas koda maiņa uz 1261; pārbūves dalījums 3 kārtās

	Izmaiņas Nr. 3 (2023) – aktuālā redakcija
	Kāpņu konfigurācija starp 1.–2. un 2.–3. stāvu; 1. un 2. stāva plānojums (skursteņa un krāšņu demontāža un pārcelšana); ventilācijas iekārtas izvietojums uz balkona pagalma fasādē; logailu apdare; trīsstūrveida loga dalījums 3. stāvā



2.3.	Būvprojekta autors – SIA "MALUS Architects" (reģ. Nr. 40203036163), būvprojekta vadītājs un arhitekts. Renārs Putniņš.
2.4.	Būvniecības kārtas:
	Kārta
	Saturs
	Statuss

	1. kārta
	1. stāva bāra telpas, ēkas fasāde koka karkasa daļā, jumts, daļa logu aiļu aizpildījumu, fasādes detalizācija
	Pieņemta ekspluatācijā – akts DA-24-642-akt, 01.03.2024.

	2. kārta
	2. stāva telpas; pagalma spārna kāpnes un lifts pilnā augstumā; 3. stāva mūra daļas telpas (301, 302)
	Šī iepirkuma priekšmets

	3. kārta
	3. stāvs, fasādes apgaismojums
	Šī iepirkuma priekšmets



2.5.	Ēkas 1. stāvs ir ekspluatācijā (nomnieks – SIA "Kultūras centrs"). Būvdarbu laikā 1. stāva darbība netiek pārtraukta (sk. 7.2. punktu).
2.6.	Pasūtītājs ir sagatavojis AR izmaiņas – jaunu 2. un 3. stāva plānojumu (2025. gada septembris, pielikums T-3), kas atšķiras no Būvprojekta izmaiņās Nr. 3 saskaņotā plānojuma un ir jāiestrādā Būvprojekta izmaiņās.
3. DARBU APJOMS
3.1.	Iepirkums attiecas tikai uz ēkas 2. un 3. stāvu. Darbi 1. stāvā un pagrabā veicami tikai tiktāl, ciktāl tie nepieciešami lifta uzstādīšanai, 2. un 3. stāva inženiersistēmu pievadiem un sistēmu savienošanai ar 1. stāvu (2. bloks, sk. 3.6. punktu).
3.2.	Uzņēmējs veic:
3.2.1.	Projektēšanu – Būvprojekta izmaiņu (turpmāk arī – izmaiņas Nr. 4) izstrādi un saskaņošanu BIS atbilstoši šīs specifikācijas 5. nodaļai;
3.2.2.	Būvdarbus – 2. un 3. kārtas būvdarbus atbilstoši Būvprojektam un saskaņotajām izmaiņām tādā apjomā, lai ēku pieņemtu ekspluatācijā (6. nodaļa);
3.2.3.	Autoruzraudzību – visā būvdarbu laikā līdz Objekta pieņemšanai ekspluatācijā (8. nodaļa).
3.3.	Būvdarbus, kurus izmaiņas neskar, Uzņēmējs drīkst uzsākt pēc būvdarbu uzsākšanas nosacījumu izpildes BIS, nesagaidot izmaiņu saskaņošanu.
3.4.	Darbu apjomā ietilpst arī lifta iegāde, piegāde, montāža un sertifikācija (sk. 6.3. punktu) un kadastrālā uzmērīšana (sk. 7.5.4. punktu). Darbu apjomā neietilpst 6.2.2. punktā minētie darbi un piegādes.
3.5.	Pretendents piedāvājuma cenā iekļauj visus darbus, kas nepieciešami 2. un 3. stāva pieņemšanai ekspluatācijā, arī tad, ja tie nav tieši minēti šajā specifikācijā vai Būvprojektā. Pretendentam ir pienākums pirms piedāvājuma iesniegšanas piedalīties objekta apskatē un iepazīties ar Būvprojektu.
3.6.	Pretendents piedāvājuma cenu un būvdarbu tāmi sadala 2 (divos) blokos:
	Bloks
	Saturs

	1. bloks
	Projektēšana, autoruzraudzība un būvdarbi -  2. un 3. stāva pieņemšanai ekspluatācijā (t.sk. lifts, piekļuves pacēlājs, obligātie gaismekļi, kadastrālā uzmērīšana)

	2. bloks
	Būvdarbi 1. stāvā (un pagrabā), kas nepieciešami sistēmu savienošanai ar 1. stāvu (piem., AVK gaisa vadi 1. stāvā, virtuves un deju zāles nosūce, inženiertīklu pieslēgumi). Pretendents tos uzrāda atsevišķi kā neattiecināmās izmaksas



3.7.	Bloku dalījums nepieciešams, lai 2. bloka izmaksas, kas ir Projekta neattiecināmās izmaksas, būtu uzskaitāmas atsevišķi. Katrā blokā iekļauj visas ar attiecīgajiem darbiem saistītās izmaksas.
4. TERMIŅI UN LAIKA GRAFIKS
4.1.	Objekta pieņemšana ekspluatācijā – līdz 2027. gada 30. jūlijam. Starptermiņi Projektēšanai un izmaiņu saskaņošanai netiek noteikti, bet tie nedrīkst aizkavēt Objekta pieņemšanu ekspluatācijā.
4.2.	Pretendents piedāvājumā iesniedz laika grafiku pa nedēļām, kurā norāda vismaz:
4.2.1.	būvdarbu uzsākšanas nosacījumu koriģēšanu BIS un būvdarbu uzsākšanu;
4.2.2.	izmaiņu Nr. 4 izstrādi pa daļām, iesniegšanu Pasūtītājam un BIS, saskaņošanas laiku;
4.2.3.	būvdarbus, kurus izmaiņas neskar, un būvdarbus pēc izmaiņu saskaņošanas;
4.2.4.	lifta šahtas sagatavošanas un apdares pabeigšanu ne vēlāk kā 1 (vienu) mēnesi pirms lifta montāžas sākuma un laiku lifta montāžai un sertifikācijai (aptuveni 5 darba nedēļas);
4.2.5.	inženiersistēmu pārbaudes, ieregulēšanu, izpilddokumentācijas sagatavošanu un nodošanu ekspluatācijā.
4.3.	Pasūtītāja izskatīšanas laiks katram projekta dokumentācijas iesniegumam – 5 (pieci) darbdienas. Precizēto grafiku Uzņēmējs iesniedz 5 darbdienu laikā pēc līguma noslēgšanas.
5. PROJEKTĒŠANAS UZDEVUMS (BŪVPROJEKTA IZMAIŅAS NR. 4)
5.1. Vispārīgās prasības
5.1.1.	Izmaiņas izstrādā kā esošā Būvprojekta (aktuālā redakcija – izmaiņas Nr. 3) izmaiņas saskaņā ar Būvniecības likumu, MK noteikumiem Nr. 500 "Vispārīgie būvnoteikumi", MK noteikumiem Nr. 529 "Ēku būvnoteikumi", LBN 202-18, LBN 201-15 "Būvju ugunsdrošība", LBN 208-15 "Publiskas būves", LBN 016-15 "Būvakustika", LBN 231-15, LBN 501-17 un citiem piemērojamiem normatīvajiem aktiem.
5.1.2.	Izmaiņas izstrādā tikai tajā apjomā, kas nepieciešams jaunā plānojuma, AVK daļas, EL risinājumu (kontaktligzdas, pieslēgumi, apgaismojuma izvietojums), UATS, vājstrāvu sistēmu infrastruktūras (5.7.) un – pēc nepieciešamības – ŪK iestrādei un 2. un 3. stāva pieņemšanai ekspluatācijā. Būvprojekta risinājumi, kurus izmaiņas neskar, paliek spēkā.
5.1.3.	Ja izmaiņu saskaņošanai vai ēkas pieņemšanai ekspluatācijā nepieciešamas papildu būvprojekta daļas vai sadaļas, kas nav minētas šajā specifikācijā, Uzņēmējs tās izstrādā līgumcenas ietvaros.
5.1.4.	Uzņēmējs pirms projektēšanas veic Objekta apsekošanu un nepieciešamos uzmērījumus, pārbauda Būvprojekta un faktiskās situācijas atbilstību un par neatbilstībām rakstiski informē Pasūtītāju.
5.1.5.	Risinājumos ievēro Rīgas vēsturiskā centra saglabāšanas un aizsardzības prasības. Ja izmaiņas skar fasādi vai jumtu (piem., ventilācijas iekārtas, āra bloki, restes, izmetes), Uzņēmējs nodrošina nepieciešamos saskaņojumus.
5.1.6.	Uzņēmējs nodrošina ēkas īpašnieka saskaņojumu izmaiņām, ja tas nepieciešams; Pasūtītājs sniedz atbalstu tā saņemšanā.
5.1.7.	Projektēšanas laikā Uzņēmējs ne retāk kā 1 reizi 2 nedēļās (vai citā biežumā, par ko vienojas sanāksmēs) izskata risinājumus ar Pasūtītāju. Pirms iesniegšanas BIS izmaiņas saskaņo ar Pasūtītāju.
5.1.8.	Ugunsdrošība: Uzņēmējs pārbauda, vai esošais ugunsdrošības pasākumu pārskats (UPP, pielikums T-9) atbilst plānotajām izmaiņām (jaunais plānojums, cilvēku skaits, evakuācijas ceļi, lifts un pacēlājs), un to aktualizē Būvprojekta izmaiņās.
5.2. Autortiesības
5.2.1.	Būvprojekta autors ir SIA "MALUS Architects". Ja Uzņēmējs izmaiņu izstrādei piesaista citu būvprojekta vadītāju vai daļu vadītājus, Pasūtītājs nodrošina Būvprojekta autora piekrišanu izmaiņu veikšanai un autortiesību (mantisko tiesību) pārņemšanu tādā apjomā, kas nepieciešams izmaiņu izstrādei, saskaņošanai un autoruzraudzībai.
5.2.2.	Mantiskās autortiesības uz Uzņēmēja izstrādātajām izmaiņām pāriet Pasūtītājam ar Projektēšanas nodošanas-pieņemšanas akta parakstīšanu.
5.3. Izstrādājamās būvprojekta daļas
5.3.1.	Jaunās būvprojekta daļas un sadaļas (piem., AVK, UATS) izstrādā un iesniedz BIS kā papildinājumu esošajai būvniecības iecerei (BIS lieta Nr. BIS-BL-707494-95056).
	Daļa
	Uzdevums
	Statuss

	AR
	Plānojuma izmaiņas 2. un 3. stāvā atbilstoši AR izmaiņām (5.4.); izbūvētās lifta šahtas apdare; piekļuves pacēlājs uz skatuvi; durvju un logu specifikācijas; ugunsdrošības un evakuācijas risinājumi; vides pieejamība; akustika
	Izmaiņas

	BK
	Konstrukciju risinājumi, ja jaunais plānojums, AVK iekārtas, lifta šahta, pacēlājs vai jauni atvērumi skar nesošās konstrukcijas; pārsegumu nestspējas pārbaude
	Izmaiņas, ja nepieciešams

	AVK
	Esošā (nav skaņots BIS) AVK projekta (16.09.2025.) pielāgošana jaunajam plānojumam un saskaņošana BIS (5.5.)
	Jauna daļa

	EL
	Esošā (izstrādāts iekšējai lietošanai) EL projekta (20.11.2024.) pielāgošana jaunajam plānojumam, apgaismojuma un kontaktligzdu izvietojums, AVK, lifta un pacēlāja jaudām. Saskaņot BIS, ja to nosaka normatīvie akti (5.6.)
	Izmaiņas / saskaņošana, ja nepieciešams

	ESS
	Vājstrāvu sistēmu infrastruktūra: datu tīkls un Wi-Fi, videonovērošanas, piekļuves kontroles un AV sagatave, automatizācijas rezerve, izsaukuma sistēma (5.7.)
	Jauna daļa

	UATS
	Izstrādājama atbilstošu UPP
	Jauna daļa

	UPP
	Esošā ugunsdrošības pasākumu pārskata (T-9) pārbaude un aktualizācija atbilstoši izmaiņām (5.1.8.)
	Aktualizācija

	ŪK
	Esošā ŪK risinājuma (T-8) aktualizācija un iekļaušana izmaiņās, ja to nosaka normatīvie akti (5.8.)
	Ja nepieciešams

	DOP
	Esošā darbu organizēšanas projekta (T-10) izmaiņas – tikai tad, ja tas nepieciešams
	Izmaiņas, ja nepieciešams

	Tāmes
	Izmaiņu un būvdarbu tāmes atbilstoši LBN 501-17 (5.9.)
	Jauna daļa

	Citas
	Citas daļas vai sadaļas (piem., energoefektivitātes aprēķins), ja tās nepieciešamas izmaiņu saskaņošanai vai ēkas pieņemšanai ekspluatācijā
	Ja nepieciešams


5.4. Arhitektūras (AR) daļa
5.4.1.	Telpu plānojums, telpu nosaukumi un platības – saskaņā ar Pasūtītāja AR izmaiņām (2025. gada septembris, pielikums T-3). Plānojumu var precizēt, ja tas nepieciešams normatīvo prasību izpildei un citu sadaļu salāgošanai, saskaņojot ar Pasūtītāju.
5.4.2.	Pārbaudīt un nodrošināt evakuācijas risinājumu atbilstību LBN 201-15, t.sk. divas evakuācijas izejas no 2. un 3. stāva (pagalma spārna kāpnes kā evakuācijas ceļš), evakuācijas ceļu platumus un durvju atvēršanās virzienus, ugunsdrošās durvis un nodalījumus.
5.4.3.	Nodrošināt vides pieejamību atbilstoši LBN 208-15: piekļuve 2. un 3. stāvam ar liftu; piekļuve paaugstinātajai skatuvei cilvēkiem ratiņkrēslā ar piekļuves pacēlāju (6.4. punkts); tualete cilvēkiem ar funkcionāliem traucējumiem; evakuācijas krēsla novietnes vieta pie kāpņu telpas vai kāpņu (6.5. punkts).
5.4.4.	Nodrošināt akustiskās prasības atbilstoši LBN 016-15: kino zāles, zāļu un skatuves norobežojošo konstrukciju skaņas izolācija; durvīm – ne mazāk kā AR izmaiņās norādītā skaņas izolācija.
5.4.5.	Precizēt durvju un logu specifikācijas, ņemot vērā Pasūtītāja durvju specifikācijas un logu sarakstu (pievienoti AR izmaiņu (pielikums T-3) materiālos); specifikācijas pārbauda projektēšanas gaitā. Ugunsdrošās un evakuācijas durvis – atbilstoši LBN 201-15; būvprojekta vadītājs pārbauda ugunsdrošo durvju nepieciešamību un klasi katrā stāvā, t.sk. vai 2. stāvā nav nepieciešami tādi paši risinājumi kā 3. stāvā.
5.4.6.	Iekšējās apdares risinājumus norāda tikai tādā apjomā, kas nepieciešams ugunsdrošības, higiēnas un ekspluatācijas prasību izpildei (1. bloks). Apdares materiāli saskaņojami ar Pasūtītāju. Pārējā apdare līgumcenā neietilpst (sk. 6.2. punktu).
5.4.7.	Lifta šahta ir izbūvēta saskaņā ar KONE prasībām. Ja nepieciešams, precizē risinājumus atbilstoši KONE lifta tehniskajai specifikācijai (pielikums T-7), sk. 6.3. punktu.
5.4.8.	Piekļuves pacēlāju aizskatuvē paredz atbilstoši 6.4. punktam (vieta, bedre vai rampa, norobežojumi, durvis/barjeras, elektroapgāde).
5.5. Apkures, ventilācijas un gaisa kondicionēšanas (AVK) daļa
5.5.1.	Pamatā ņemt Pasūtītāja AVK projektu (izstr. J. Jurševskis, 16.09.2025., pielikums T-4), to pārbaudīt, pielāgot jaunajam plānojumam un saskaņot BIS. Uzņēmējs atbild par AVK risinājumu pilnību un atbilstību normatīvajiem aktiem.
5.5.2.	AVK projektā paredzētās sistēmas un to attiecināšana uz šo iepirkumu:
	Sistēma
	Apraksts (AVK projekts 16.09.2025.)
	Bloks

	PN1
	Pieplūdes–nosūces iekārta ar rekuperāciju (Komfovent VERSO-R-40 vai ekvivalents, ~5000 m³/h) uz āra platformas 2. stāva līmenī; Dx dzesētājs/sildītājs ar āra bloku (~33,5 kW); apkalpo 1. un 2. stāvu
	Iekārta un 2. stāva tīkli – 1. bloks; 1. stāva gaisa vadi – 2. bloks (neattiecināmās izmaksas)

	PN2
	Pieplūdes–nosūces iekārta (Komfovent Verso R 1500 vai ekvivalents, ~1500 m³/h) kāpņu telpā 3. stāva līmenī; Dx dzesētājs ar āra bloku (~7 kW); ieņemšana un izmešana uz jumta
	1. bloks

	N1
	Sanmezglu nosūce (jumta ventilators, ~500 m³/h)
	2. un 3. stāva sanmezgliem – 1. bloks

	N2
	Virtuves nosūce (~3000 m³/h)
	2. bloks (neattiecināmās izmaksas)

	N3
	1. stāva deju zāles nosūce (~500 m³/h)
	2. bloks (neattiecināmās izmaksas)



5.5.3.	Aprēķina parametri: āra gaiss ziemā –20 °C / 90 %, vasarā +30 °C / 60 % (LBN 003-19). Svaigā gaisa daudzums – vismaz 30 m³/h uz cilvēku sabiedriskajās telpās; sanmezglos – vismaz 50 m³/h no telpas. Cilvēku skaitu zālēs un kino zālē saskaņot ar Pasūtītāju.
5.5.4.	AVK sistēmu radītais trokšņa līmenis telpās nedrīkst pārsniegt  MK noteikumos Nr. 16 noteiktos robežlielumus.
5.5.5.	Gaisa apstrādes iekārtas – ar siltuma atgūšanu, atbilstošas ES Ekodizaina regulai Nr. 1253/2014, ar Eurovent (vai ekvivalentu) sertifikātu, ar rūpnieciski uzstādītu automātiku; vadība pēc laika grafika un CO₂ līmeņa zālēs.
5.5.6.	Gaisa vadi atbilstoši LVS EN 1507 / LVS EN 13403; tīrīšanas lūkas saskaņā ar LVS EN 12097; trokšņu slāpētāji pie iekārtām; ugunsdrošie vārsti un blīvējumi ugunsdrošo konstrukciju šķērsojumos; ugunsgrēka signāla gadījumā ventilācija atslēdzas.
5.5.7.	Āra bloku, iekārtu platformas, restu un izmešu izvietojumu un izskatu saskaņot ar arhitektu un Pasūtītāju (5.1.5. punkts).
5.5.8.	Apkure: pārbaudīt esošās/Būvprojektā paredzētās apkures sistēmas atbilstību jaunajam plānojumam un, ja nepieciešams, paredzēt sildķermeņu pārvietošanu vai papildināšanu; 
5.6. Elektroapgādes (EL) daļa
5.6.1.	EL projekts (20.11.2024., pielikums T-5). Uzņēmējs to pielāgo jaunajam plānojumam un saskaņo BIS.
5.6.2.	Apgaismojuma un kontaktligzdu izvietojumu paredzēt atbilstoši Pasūtītāja plāniem ar atzīmētiem punktiem (pielikums T-6) un AR izmaiņām; izvietojumu precizē projektēšanas laikā pēc galējā AR plāna izstrādes.
5.6.3.	Paredzēt elektroapgādi AVK iekārtām, KONE liftam (4 kW, 3 × 380 V, ar atsevišķu aizsardzības aparātu), piekļuves pacēlājam, UATS un vājstrāvu sistēmām, t.sk. atsevišķu "audio" fāzi ar nošķirtu zemējumu un 3-fāzu pieslēgumus atbilstoši 5.7. punktam; pārbaudīt pieslēguma jaudas pietiekamību.
5.6.4.	Evakuācijas un drošības apgaismojums, evakuācijas izejas norādes atbilstoši LBN 201-15 un LVS EN 1838; fasādes apgaismojums atbilstoši Būvprojektam (3. kārta).
5.6.5.	Gaismekļi: gaismekļus, kas obligāti nepieciešami ēkas pieņemšanai ekspluatācijā (drošības/evakuācijas apgaismojums un norādes, kā arī apgaismojums kāpņu telpās, sanmezglos un tehniskajās telpās – precizēt), Uzņēmējs piegādā un uzstāda 1. blokā. Pārējo gaismekļu piegāde un montāža līgumcenā neietilpst (sk. 6.2.2.); 1. blokā iekļauj kabeļu izvadus visiem gaismekļiem.
5.7. Vājstrāvu sistēmas 
5.7.1.	Vispārīgie principi
5.7.1.1.	Šī iepirkuma (būvdarbu) ietvaros Uzņēmējs nodrošina PASĪVO infrastruktūru visām 5.7.2.–5.7.8. punktā minētajām sistēmām: kabeļu kanālus/caurules, kabeļus, zemapmetuma kārbas un rozešu rāmjus, kā arī nepieciešamās elektrobarošanas līnijas.
5.7.1.2.	AKTĪVO aprīkojumu (komutatori, maršrutētāji, Wi-Fi piekļuves punkti, videokameras, ieraksta iekārtas (NVR), piekļuves kontroles lasītāji/kontrolieri/slēdzenes, automatizācijas kontrolieri, skaļruņi, pastiprinātāji, DSP u.c. elektronika) saskaņo ar Pasūtītāju, t.sk. Ugunsgrēka atklāšanas un trauksmes signalizācijas sistēmu (UATS, sk. 5.7.7.).
5.7.1.3.	Punktu precīzu skaitu, veidu un izvietojumu katrā telpā Uzņēmējs saskaņo ar Pasūtītāju projektēšanas/izbūves gaitā. Pasūtītāja atzīmētais plāns ir orientējošs un var tikt precizēts.
5.7.1.4.	Kabeļu kanālu/cauruļu caurlaides spēju paredzēt ar vismaz 30% rezervi nākotnes paplašinājumiem.
5.7.2.	Datu tīkls (LAN) un Wi-Fi — infrastruktūra
5.7.2.1.	Katrā rasējumā atzīmētajā datu punktā (CAT rozete, kameras datu punkts, Wi-Fi piekļuves punkta vieta) ievilkt CAT6A UTP/FTP kabeli līdz attiecīgā stāva komutācijas vietai.
5.7.2.2.	Katrā stāvā (2. un 3.) paredzēt vienu komutācijas/sadales vietu (sienas skapis vai neliels 19" rack) ar savu elektrobarošanu (vismaz 2× 230V rozete) un brīvu vietu aktīvajam aprīkojumam; precīzu izmēru saskaņot ar Pasūtītāju.
5.7.2.3.	Starp stāviem (2.↔3. un uz pieslēgumu ēkas galvenajai sadalei/1. stāvam) paredzēt vertikālu maģistrāles trasi ar vismaz 1 rezerves cauruli papildu kabeļu ievilkšanai.
5.7.2.4.	Aktīvo tīkla aprīkojumu (komutatori, maršrutētāji, piekļuves punkti) un tā konfigurāciju nodrošina Uzņēmējs.
5.7.3.	Videonovērošana (CCTV) — infrastruktūra
5.7.3.1.	Katrā rasējumā atzīmētajā kameras punktā ievilkt CAT6A kabeli (elektrobarošana paredzēta no komutatora pa PoE, papildu 230V barošana nav nepieciešama).
5.7.3.2.	Videokameru, ieraksta servera (NVR) un programmatūras piegādi, uzstādīšanu un konfigurāciju nodrošina Uzņēmējs.
5.7.4.	Piekļuves kontrole un durvju elektrosagatave
5.7.4.1.	Katrā rasējumā atzīmētajā durvju piekļuves punktā ("Smart Lock") paredzēt: elektrobarošanas kabeli līdz slēdzenes/piedziņas vietai pie durvju ailas, datu/vadības kabeli (CAT6A) līdz lasītāja vietai ārpus telpas un — kur paredzēta izeja ar pogu — papildu kabeli līdz pogas vietai.
5.7.4.2.	Sagatave jāparedz universāla — savietojama ar standarta elektronisko slēdzeņu, kāršu/mobilo lasītāju un vadības kontrolieru uzstādīšanu.
5.7.4.3.	Durvīm ar vēsturisku vērtību (oriģinālās koka durvis/ailas/eņģes) kabeļu sagatavi paredzēt tā, lai nebūtu nepieciešama durvju vai ailas urbšana/griešana (piem., kabeļa pievads pa ailas malu vai grīdlīsti); gala risinājumu (bezurbšanas elektroniskā slēdzene vai klasisks elektromagnētiskais sprūds) Pasūtītājs izvēlas atsevišķi.
5.7.4.4.	Piekļuves kontroles lasītāju, kontrolieru, slēdzeņu un programmatūras piegāde saskaņojama ar Pasūtītāju.
5.7.5.	Elektrobarošana vājstrāvu un AV sistēmām
5.7.5.1.	Rasējumā atzīmētajām "AUDIO fāzes" rozetēm paredzēt atsevišķu fāzi ar nošķirtu ("tīru") zemējumu, nošķirtu no vispārējā elektrotīkla traucējumiem.
5.7.5.2.	Rasējumā atzīmētajos punktos paredzēt 3-fāzu pieslēgumu (16–32A, precizēt ar Pasūtītāju) skatuves/studijas tehnikas vajadzībām.
5.7.5.3.	Katra stāva elektrosadales skapī paredzēt brīvu vietu un jaudas rezervi papildu vājstrāvu/AV sistēmu aizsargslēdžiem.
5.7.6.	AV/audio signālu infrastruktūra
5.7.6.1.	Starp rasējumā atzīmētajiem zāles/skatuves/studijas AES punktiem un paredzēto AV vadības vietu paredzēt kabeļu kanālu/cauruļu trasi ciparu audio (piem. AES3) un video signālu kabeļiem.
5.7.6.2.	Trases kapacitāti paredzēt ar rezervi papildu skaļruņu/signāla kabeļiem nākotnes AV sistēmas izbūvei.
5.7.6.3.	AV aktīvo aprīkojumu (vadības pults, pastiprinātāji, skaļruņi, DSP, kameras) nodrošina Pasūtītājs atsevišķi.
5.7.7.	Ugunsgrēka atklāšanas un trauksmes signalizācija (UATS)
5.7.7.1.	UATS sistēmu 2. un 3. stāvam izstrādāt un izbūvēt atbilstoši LBN 201-15 un LVS CEN/TS 54-14 (vai ekvivalentām prasībām), ņemot vērā ēkas klasifikācijas kodu un cilvēku skaitu telpās.
5.7.7.2.	Nodrošināt signāla padevi lifta FDI (ugunsdrošības) režīma aktivizēšanai un ventilācijas sistēmas atslēgšanai un piekļuves kontroles durvju atbloķēšanai trauksmes gadījumā.
5.7.7.3.	UATS sistēma (kontroles panelis, detektori, sirēnas, kabeļi) IR pilns šī līguma priekšmets, jo normatīvie akti prasa funkcionējošu sistēmu ēkas pieņemšanai ekspluatācijā.
5.7.8.	Ēkas vadības un automatizācijas sistēma — infrastruktūra
5.7.8.1.	Šī iepirkuma ietvaros paredzēt: kabeļu kanālu/cauruļu rezervi pie galveno apgaismojuma slēdžu, radiatoru/termoregulatoru un sensoru (temperatūra, CO₂, kustība) punktiem, un elektrobarošanas rezervi iespējamiem vadības kontrolieriem elektrosadales skapjos.
5.7.8.2.	Konkrētu automatizācijas protokolu, kontrolierus vai programmatūru (piem. KNX, Zigbee, Home Assistant integrācijas) šis līgums ne nosaka.
5.7.9.	Izsaukuma sistēma tualetei cilvēkiem ar funkcionāliem traucējumiem atbilstoši LBN 208-15.
5.8. Ūdensapgāde un kanalizācija (ŪK)
5.8.1.	Pasūtītāja rīcībā ir iepriekš izstrādāts ŪK risinājums iekšējai lietošanai (pielikums T-8). ŪK daļu aktualizē un iekļauj Būvprojekta izmaiņās tikai tad, ja to nosaka normatīvie akti. Jebkurā gadījumā Uzņēmējs nodrošina jaunā plānojuma sanmezglu un 3. stāva virtuves (pievadi bez iekārtām) ūdensapgādi un kanalizāciju un AVK kondensāta novadīšanu, pieslēdzot pie esošajiem tīkliem.
5.8.2.    Sanmezglos paredzēt profesionālās sērijas santehniku ar paaugstinātu nodilumizturību, kas paredzēta intensīvai slodzei, saglabājot augstas estētiskās un dizaina prasības.
5.9. Tāmes
5.9.1.	Izmaiņām sagatavot darbu apjomus un tāmes atbilstoši LBN 501-17 (.xlsx un .pdf), nenorādot konkrētus preču zīmolus (vai ar norādi "vai ekvivalents"). 
5.9.2.	Tāmes sagatavo, saglabājot 2 bloku dalījumu (3.6. punkts), lai katra bloka izmaksas būtu nosakāmas atsevišķi; 2. bloka izmaksas norāda kā neattiecināmās izmaksas.
5.10. Dokumentācijas iesniegšana
5.10.1.	Izmaiņas iesniedz BIS un Pasūtītājam tikai elektroniski: rasējumi .pdf un .dwg formātā, teksta daļas .pdf un .docx, tāmes .xlsx. 
5.10.2.	Visiem dokumentiem jāatbilst BIS ievietotajai informācijai, un tie parakstīti ar drošu elektronisko parakstu.
6. BŪVDARBI
6.1. Būvdarbu apjoms
6.1.1.	Uzņēmējs veic 2. un 3. kārtas būvdarbus ēkas 2. un 3. stāvā atbilstoši Būvprojektam un saskaņotajām izmaiņām Nr. 4 tādā apjomā, kas nepieciešams, lai būvvalde izdotu aktu par 2. un 3. kārtas pieņemšanu ekspluatācijā.
6.1.2.	Būvdarbi ietver arī: būvlaukuma sagatavošanu un uzturēšanu, demontāžas darbus (t.sk. skursteņa un krāšņu demontāžu un pārcelšanu saskaņā ar Būvprojektu), būvgružu izvešanu un utilizāciju, pagaidu aizsardzību 1. stāvam, inženiersistēmu pieslēgšanu, testēšanu un ieregulēšanu, izpilddokumentāciju un visu ekspluatācijā pieņemšanai nepieciešamo dokumentu sagatavošanu.
6.2. Darbu sadalījums blokos un neiekļautie darbi
6.2.1.	Būvdarbu sadalījums blokos (sk. 3.6. punktu):
	1. bloks – ekspluatācijai nepieciešamais
	2. bloks – 1. stāvs (neattiecināmās izmakas)
	Līgumcenā neietilpst

	1. nesošās un nenesošās konstrukcijas, starpsienas, pārsegumi, kāpnes saskaņā ar Būvprojektu;
1. pagalma spārna kāpnes;
1. lifta šahtas apdare, lifta iegāde, piegāde, montāža un sertifikācija (6.3.);
1. piekļuves pacēlājs aizskatuvē (6.4.);
1. evakuācijas krēsls un tā novietne (6.5.);
1. logi un ārdurvis (ja nav uzstādīti 1. kārtā), iekšdurvis, ugunsdrošās un evakuācijas durvis;
1. grīdu un griestu konstrukcijas un segumi tādā apjomā, kas nepieciešams ugunsdrošībai, akustikai, higiēnai un ekspluatācijai;
1. sanmezglu apdare un sanitārtehnika;
1. AVK (2. un 3. stāvs), ŪK, EL sistēmas, UATS, kabeļu izvadi visiem gaismekļiem, obligātie gaismekļi;
1. vājstrāvu sistēmas (5.7.);
1. fasādes apgaismojums (3. kārta); balkonu margas;
1. kadastrālā uzmērīšana (7.5.4.).
	1. AVK PN1 gaisa vadi 1. stāvā;
1. virtuves nosūce N2;
1. deju zāles nosūce N3;
1. inženiertīklu pieslēgumi un savienojumi 1. stāvā un pagrabā, kas nepieciešami sistēmu savienošanai;
1. ar šiem darbiem saistītā demontāža, atjaunošana un apdares atjaunošana 1. stāvā.
	1. sienu un griestu krāsošana un dekoratīvā apdare (izņemot sanmezglus);
1. dekoratīvie grīdu segumi, kas nav nepieciešami ekspluatācijai;







6.2.2.	Līgumcenā neietilpst: iekšējā apdare, kas nav nepieciešama ēkas pieņemšanai ekspluatācijā (sk. 6.2.1. tabulu); skatuves, skaņas, gaismas un kino tehnika; gaismekļu piegāde un montāža, izņemot 5.6.5. punktā minētos obligātos gaismekļus; virtuves iekārtas (3. stāvā – tikai inženierpievadi); tekstils, aizkari un dekoratīvie elementi.
6.3. Lifts (KONE MonoSpace 300 DX)
6.3.1.	Ēkā uzstādāms pasažieru lifts KONE MonoSpace 300 DX PW08/10-19 (630 kg / 8 pasažieri, 3 pieturas no 1. līdz 3. stāvam, celšanas augstums ~7,8 m, ātrums 1,0 m/s, bez mašīntelpas, 4 kW / 3 × 380 V). Ar SIA "KONE Lifti Latvija" par lifta piegādi, montāžu un sertifikāciju ir noslēgts līgums, un avanss jau ir samaksāts. Uzņēmējs pārņem šī līguma tālāko izpildi (līguma pārjaunojums vai cesija, ko noformē trīspusēji; šo procesu palīdz kārtot Pasūtītājs) un iekļauj līgumcenā atlikušo maksājumu KONE 12 200,00 EUR bez PVN un visas ar lifta uzstādīšanu saistītās izmaksas. 
6.3.2.	Uzņēmējs līgumcenas ietvaros:
6.3.2.1.	lifta šahta ir izbūvēta saskaņā ar KONE prasībām; Uzņēmējs pārbauda tās gatavību montāžai un nodrošina šahtas un pieturu portālu apdari (šahtas izmēri atsauces nolūkā – iekšējie izmēri 1600 × 1655 mm, šahtas galvas augstums 3500 mm, bedres dziļums 1100 mm, durvju ailas pieturās 900 × 2100 mm), kā arī KONE prasīto elementu (stiprinājumu ieliktņi, montāžas āķis u.c.) esamības pārbaudi un nepieciešamības gadījumā papildināšanu;
6.3.2.2.	nodrošina šahtas gatavību ne vēlāk kā 1 (vienu) mēnesi pirms KONE lifta montāžas, lai KONE pārbaudītu tās atbilstību, un novērš KONE konstatētās neatbilstības;
6.3.2.3.	nodrošina liftam elektroapgādi, savienojumu ar UATS (FDI ugunsdrošības režīms), sakaru pieslēgumu, piekļuves kontroles interfeisu (ja paredzēts) un apdares darbus ap pieturu portāliem;
6.3.2.4.	nodrošina lifta piegādi, montāžu, pārbaudi un reģistrāciju/sertifikāciju atbilstoši normatīvajiem aktiem; koordinē KONE montāžas darbus ar būvdarbu grafiku, nodrošina KONE piekļuvi Objektam un būvlaukuma infrastruktūru (elektrība, apgaismojums, drošība) montāžas laikā;
6.3.2.5.	iekļauj lifta dokumentāciju ēkas pieņemšanas ekspluatācijā dokumentos.
6.3.3.	Lifta tehniskā specifikācija – pielikums T-7. Lifta montāžas un šahtas apdares darbi 1. stāvā un pagrabā tiek veikti SIA "Kultūras centrs" nomātajās telpās, saskaņojot ar Pasūtītāju darbu laiku un aizsardzības pasākumus.
6.4. Piekļuves pacēlājs aizskatuvē
6.4.1.	Aizskatuvē paredzēt un uzstādīt atsevišķu piekļuves pacēlāju (platformu), lai cilvēks ratiņkrēslā varētu uzbraukt uz paaugstinātas skatuves.
6.4.2.	Prasības: atbilstība Mašīnu direktīvai 2006/42/EK un LVS EN 81-41 (vai ekvivalentam); celtspēja ne mazāka par 300 kg; platformas izmērs ne mazāks par 900 × 1400 mm vai precizēt autoruzraudzības gaitā; pacelšanas augstums – atbilstoši skatuves augstuma; vadība ar pastāvīga spiediena pogām; avārijas nolaišana un apstāšanās pogas; norobežojumi un barjeras/durvis atbilstoši standartam; gala risinājumu saskaņot ar Pasūtītāju.
6.4.3.	Pacēlāja piegāde, uzstādīšana, elektroapgāde, pārbaude un, ja to paredz normatīvie akti.
6.5. Evakuācijas krēsls
6.5.1.	ārkārtas situācijā. kad lifts nedarbojas, pa kāpnēm varētu evakuēt cilvēkus ratiņkrēslā vai ar ierobežotām pārvietošanās spējām, Uzņēmējs projektā paredz novietnes vietu un evakuācijas krēsla iegādi (kāpņu evakuācijas krēslu).
6.5.2.	Prasības: paredzēts cilvēka nolaišanai pa kāpnēm lejup drošai evakuācijai pa kāpnēm sēdus pozīcijā. Ar vienkāršu un ātru sagatavošanu, kas ir gatavs lietošanai dažu sekunžu laikā. Slīdes un bremžu sistēmai jānodrošina drošu un kontrolētu pārvietošanos. Evakuāciju iespējams veikt vienai personai bez papildu aprīkojuma.  Celtspēja ne mazāka par 150 kg; drošības jostas; salokāms; CE marķējums kā medicīniskai ierīcei (vai ekvivalents apliecinājums); komplektā sienas stiprinājums vai pārvalks; skaits – ne mazāk kā 1 (viens) evakuācijas kāpņu telpā.
6.5.3.	Novietni paredz pie evakuācijas kāpnēm vai kāpņu telpā 3. stāvā (un 2. stāvā, ja paredzēti vairāki krēsli), ārpus evakuācijas ceļa platuma, ar evakuācijas krēsla zīmi. Novietni un krēsla lietošanu iekļauj AR daļas skaidrojošajā aprakstā vai ugunsdrošības pasākumu pārskatā (5.1.8.).
6.5.4.	Uzņēmējs nodrošina Pasūtītāja personāla apmācību evakuācijas krēsla lietošanā (7.5.2.).
7. BŪVDARBU ORGANIZĀCIJA UN PRASĪBAS
7.1. Darbu organizācija
7.1.1.	Esošajā darbu organizēšanas projektā (DOP, pielikums T-10) Uzņēmējs veic izmaiņas (ja attiecināms). Darba aizsardzības plānu izstrādā normatīvajos aktos noteiktajā kārtībā.
7.1.2.	Uzņēmējs koriģē būvdarbu uzsākšanas nosacījumus BIS (būvdarbu veicējs, atbildīgais būvdarbu vadītājs, apdrošināšana) sadarbībā ar Pasūtītāju. Būvuzraudzību nodrošina Pasūtītājs.
7.1.3.	Darbu laiks objektā – darbdienās no plkst. 8:00 līdz 20:00; trokšņainus darbus saskaņo ar Pasūtītāju. Materiālu novietošana pagalmā ir iespējama īslaicīgi.
7.2. Ēkas 1. stāva darbības nodrošināšana
7.2.1.	Būvdarbu laikā ēkas 1. stāvs ir ekspluatācijā. Uzņēmējs nodrošina 1. stāva apmeklētāju un darbinieku drošību, evakuācijas ceļu pieejamību, putekļu un trokšņa ierobežošanu, 1. stāva telpu un inženiersistēmu aizsardzību un pēc saviem līdzekļiem novērš būvdarbu laikā nodarītos bojājumus.
7.2.2.	Inženiersistēmu atslēgumus un darbus 1. stāvā (lifta šahta, pievadi) Uzņēmējs saskaņo ar Pasūtītāju ne vēlāk kā 5 (piecas) darbdienas iepriekš.
7.3. Materiāli un iekārtas
7.3.1.	Izmanto jaunus būvizstrādājumus, kuru atbilstība apliecināta normatīvajos aktos noteiktajā kārtībā. Būvprojektā vai specifikācijā minētos ražotājus drīkst aizstāt ar ekvivalentiem, ja tie nav sliktāki pēc kvalitātes un tehniskajiem parametriem, saskaņojot ar autoruzraugu un Pasūtītāju.
7.3.2.	Pirms iegādes Uzņēmējs saskaņo ar Pasūtītāju redzamo elementu (durvis, slēdži un kontaktligzdas, restes, sanitārtehnika, margas) paraugus vai tehniskās lapas.
7.4. Zaļais iepirkums, NEB un būvniecības atkritumi
7.4.1.	Piemērot zaļā publiskā iepirkuma prasības (MK 20.06.2017. noteikumi Nr. 353 "Prasības zaļajam publiskajam iepirkumam un to piemērošanas kārtība") tām preču grupām, kas attiecināmas uz šo līgumu, t.sk.:
7.4.1.1.	iekštelpu apgaismojums – LED gaismekļi ar augstu energoefektivitāti; koplietošanas telpās un sanmezglos – apgaismojuma vadība ar klātbūtnes sensoriem vai taimeriem;
7.4.1.2.	sanitehnika – ūdens taupīgi izstrādājumi: izlietņu jaucējkrāni ne vairāk kā 6 l/min, tualetes podi ar divu režīmu skalošanu (pilnā skalošana ne vairāk kā 6 l), pisuāri ne vairāk kā 1 l uz skalošanu vai bezūdens;  
7.4.1.3.	būvizstrādājumi – krāsas, lakas, līmes un hermētiķi ar zemu GOS emisiju; koka izstrādājumi no likumīgas izcelsmes (FSC, PEFC vai ekvivalents); ventilācijas iekārtas ar siltuma atgūšanu;
7.4.2.	Ievērot Jaunā Eiropas Bauhaus (NEB) principus: ilgtspēja (esošo konstrukciju un vēsturisko elementu saglabāšana/atjaunošana (piem., logi, durvis), energoefektivitāte), estētika un kvalitāte (vēsturiskās vides respektēšana) un iekļautība (vides pieejamība).
7.4.3.	Būvniecības atkritumi: Uzņēmējs izstrādā un ievēro būvniecības atkritumu apsaimniekošanas plānu, nodrošina atkritumu šķirošanu būvlaukumā, nodod atkritumus tikai atļaujas saņēmušiem apsaimniekotājiem, vispirms izvēloties atkārtotu izmantošanu vai pārstrādi, un pirms Objekta pieņemšanas iesniedz Pasūtītājam atkritumu uzskaiti ar apliecinošiem dokumentiem. Bīstamos atkritumus (tostarp azbestu saturošus) apsaimnieko atsevišķi atbilstoši normatīvajiem aktiem.
7.5. Pārbaudes, izpilddokumentācija un nodošana ekspluatācijā
7.5.1.	Uzņēmējs sagatavo un augšupielādē BIS izpilddokumentāciju: segto darbu un nozīmīgo konstrukciju aktus, būvizstrādājumu atbilstības dokumentus, izpilduzmērījumus, inženiersistēmu testēšanas un pārbaužu protokolus (elektroietaišu mērījumi, ventilācijas ieregulēšanas protokoli, strukturētās kabeļu sistēmas testēšanas un sertifikācijas protokoli, UATS pārbaude), lifta un pacēlāja dokumentus.
7.5.2.	Uzņēmējs nodod Pasūtītājam iekārtu lietošanas un apkopes instrukcijas latviešu valodā, garantijas dokumentus, izpildshēmas,  un piekļuves paroles, un apmāca Pasūtītāja personālu AVK, UATS, pacēlāja un evakuācijas krēsla lietošanā.
7.5.3.	Uzņēmējs sagatavo visus dokumentus, kas nepieciešami 2. un 3. kārtas pieņemšanai ekspluatācijā (t.sk. apliecinājumu par būves gatavību ekspluatācijai, energoefektivitātes dokumentus, ja nepieciešams), un piedalās pieņemšanā. 
7.5.4.	Uzņēmējs līgumcenas ietvaros nodrošina ēkas kadastrālo uzmērīšanu (kadastrālās uzmērīšanas lietas aktualizēšanu pēc pārbūves) un datu reģistrāciju Valsts zemes dienesta Nekustamā īpašuma valsts kadastra informācijas sistēmā, ciktāl tas nepieciešams ēkas pieņemšanai ekspluatācijā.
8. AUTORUZRAUDZĪBA
8.1.	Autoruzraudzību veic saskaņā ar normatīvajiem aktiem visā būvdarbu laikā līdz Objekta pieņemšanai ekspluatācijā, t.sk. par Būvprojekta daļām, kuras izmaiņas neskar (ievērojot 5.2. punktu).
8.2.	Autoruzraugs apmeklē Objektu ne retāk kā 1 (vienu) reizi nedēļā vai citā biežumā, par ko vienojas būvsapulcē, piedalās būvsapulcēs, veic ierakstus būvdarbu žurnālā BIS.
9. BŪVSPECIĀLISTI UN SANĀKSMES
9.1.	Būvprojekta vadītājs un attiecīgās daļas vadītājs piedalās projektēšanas sanāksmēs un – pēc nepieciešamības – būvsapulcēs.
9.2.	Atbildīgais būvdarbu vadītājs atrodas Objektā būvdarbu laikā ne mazāk kā 3 (trīs) reizes nedēļā (vai citā biežumā pēc vienošanās būvsapulcēs) un ikreiz, kad tiek veikti segtie vai nozīmīgo konstrukciju darbi.
9.3.	Būvsapulces notiek ne retāk kā 1 (vienu) reizi 2 nedēļās; protokolu sagatavo Uzņēmējs. Lifta šahtas un montāžas jautājumos būvsapulcēs piedalās KONE pārstāvis.
10. GARANTIJA
10.1.	Būvdarbu garantijas termiņš – ne mazāk kā 60 (sešdesmit) mēneši no Objekta pieņemšanas ekspluatācijā. Uzņēmēja piegādātajām iekārtām – ne mazāks kā ražotāja garantija, bet ne mazāk kā 24 mēneši. Liftam – ne mazāk kā ražotāja garantija; Uzņēmējs nodod Pasūtītājam KONE garantijas dokumentus.
11. TEHNISKĀS SPECIFIKĀCIJAS PIELIKUMI
	Nr.
	Pielikums

	T-1
	Būvatļauja Nr. BV-19-557-abv/V 

	T-2
	Saskaņotais  būvprojekts BIS/Būvvaldē: 
· Būvprojekts Būvprojekta izmaiņas Nr. 2: skaidrojošais apraksts, AR un BK rasējumi (2023); (sākotnējais Būvprojekts un izmaiņas Nr. 1).
· Būvprojekta izmaiņas Nr. 3: skaidrojošais apraksts, projektēšanas uzdevums, AR rasējumi (2023. g. septembris)

	T-3
	AR izmaiņas – jaunais 2. un 3. stāva plānojums (2025. g. septembris), 2. un 3. stāva durvju specifikācijas, Logu saraksts

	T-4
	AVK projekts (16.09.2025.) skaidrojošais apraksts, plāni, specifikācija AVK-V-501, iekārtu tehniskās lapas

	T-5
	EL projekts (EL-02, EL-04, 20.11.2024.)

	T-6
	Stāvu plāni ar atzīmētiem elektrības un vājstrāvu punktiem (DWG, 11.09.2025. – punkti precizējumi saskaņā ar stāvu plānu izmaiņām)

	T-7
	KONE MonoSpace 300 DX lifta piedāvājums/tehniskā specifikācija

	T-8
	ŪK risinājums (iepriekš izstrādāts iekšējai lietošanai; aktualizējams, ja nepieciešams)

	T-9
	Ugunsdrošības pasākumu pārskats (UPP; aktualizējams atbilstoši izmaiņām, ja nepieciešams)

	T-10
	Darbu organizēšanas projekts (DOP; izmaiņas veikt, ja nepieciešams)

